OpenLLM-France/wikimedia huggingface dataset:
# Artur Sargsian

Artur Roberti Sargsian (armeni: Արթուր Ռոբերտի Սարգսյան), més conegut com a El Portador de pa, (Erevan, 9 d'agost de 1968 - Erevan, 16 de març de 2017) va ser un activista polític i mestre artesà armeni, veterà de la Guerra de l'Alt Karabakh (1988-1994).

## Trajectòria

Va finalitzar els seus estudis a la Universitat Politècnica Nacional d'Armènia. Durant la guerra de l'Alt Karabakh també va portar menjars a primera línia i va resultar ferit. No obstant això, va ser conegut a Armènia com l'home que portava menjar als membres del grup armat Sasna Tsrer durant la crisi d'ostatges d'Erevan del 2016. Per a fer-ho, corria entre la policia, posant en risc la seva vida. Va ser arrestat després dels fets i va realitzar 25 dies de vaga de fam.
Després de la vaga, va morir el 16 de març de 2017, a causa d'una insuficiència cardíaca derivada de complicacions durant la cirurgia per la ruptura intestinal mentre es tractava al Centre Mèdic Armènia. El subdirector del centre mèdic va declarar que va ser traslladat a l'hospital quan ja era massa tard. Molts el van veure com un símbol de resistència a la forta resposta del règim governant armeni a les protestes populars.
La seva mort va fer augmentar les protestes i es van organitzar manifestacions a Erevan. El defensor del poble armeni va exigir la màxima transparència en la investigació criminal. Aquell any va ser nominat al Premi Aurora.

## Referències

* ↑ ««Թվում է՝ հիմա Արթուրը մեր կարիքը ունի, բայց մենք՝ բոլորս Արթուրի տեսակի կարիքն ունենք». ընկերները Արթուր Սարգսյանի մասին» (en armeni). HETQ.am. Arxivat de l'original el 12 agost 2018. [Consulta: 24 març 2018].
* ↑ «Bread bringer dead, things growing tense in Yerevan» (en anglès). Arka.am, 17-03-2017. [Consulta: 17 novembre 2020].
* ↑ Mejlumyan, Zaruhi. «Artur Sargsyan, "Bringer of Bread", Dies» (en anglès). Hetq.am, 16-03-2017. [Consulta: 16 novembre 2020].
* ↑ «‘Bread Bringer’ Artur Sargsyan dies in hospital» (en anglès). Panorama.am, 16-03-2017. [Consulta: 16 novembre 2020].
* ↑ «What Caused Arthur Sargsyan's Death» (en anglès). Lragir.am, 16-03-2017. [Consulta: 16 novembre 2020].
* ↑ Gadarigian, Hrant. «Yerevan Rant: The 'Meat-Eaters' Devoured the 'Bringer of Bread'». HETQ.am, 17-03-2017. Arxivat de l'original el 24 març 2018. [Consulta: 24 març 2018].
* ↑ «Arthur Sargsyan arrested in Yerevan nominated for Aurora Prize, Caucasian Knot» (en anglès). Kavkaz-uzel.eu, 01-12-2016. [Consulta: 17 novembre 2020].
# Artur Soares Dias

Artur Manuel Ribeiro Soares Dias (Vila Nova de Gaia, 14 de juliol de 1979) és un àrbitre de futbol de Portugal que pertany a la UEFA.

## Trajectòria

Soares Dias va ser nomenat àrbitre FIFA el 2010. Va arbitrar els primers partits internacionals a la UEFA Europa League en la temporada 2012-13. També va dirigir els play-offs entre Itàlia i Suècia de l'Eurocopa Sub-21.
Artur també va ser designat per a la Copa Mundial de Futbol Sub-20 a Nova Zelanda el 2015, on va arbitrar els quarts de final entre els Estats Units i Sèrbia.
En 2016, va ser designat per dirigir la tornada del partit de la tercera ronda prèvia de la Lliga de Campions de la UEFA 2016-17 entre l'AS Mònaco i el Fenerbahçe SK.

## Referències

* ↑ «Monaco-Fenerbahçe maçını Artur Soares Dias yönetecek». fanatik. [Consulta: 31 juliol 2016].

## Enllaços externs

* (anglès) Worldreferee Artur Soares Dias Arxivat 2018-03-23 a Wayback Machine.
# Balsa de Ves

Balsa de Ves és un municipi de la província d'Albacete, que es troba a 77 km de la capital de la província. El 2005 tenia 226 habitants, segons dades de l'INE: 108 dones i 118 homes. Inclou les pedanies de Cantoblanco, La Pared i El Viso.
# Balrampur (ciutat)

Balrampur (en hindi बलरामपुर, en urdú: بلرام پور) és una ciutat i municipi d'Uttar Pradesh, capital del districte de Balrampur (Índia), a la riba del riu Rapti Occidental. Segons el cens del 2001 la població era de 72.220 habitants.

## Referències

* ↑ «Rapti river is wreaking havoc in Balrampur district » Ampinity News» (en anglès americà). Ampinity News, 03-08-2020. [Consulta: 2 octubre 2020].
# Balram Jakhar

Balram Jakhar (Panjab, Índia, 23 d'agost de 1923-Delhi, Índia, 3 de febrer de 2016) va ser un polític indi. Va ser un parlamentari i va servir com a Governador de Madhya Pradesh des de juny de 2004 fins a juny de 2009. Abans de ser governador, Jakhar va ser el 8è ponent de Lok Sabha, servint des de gener de 1980 fins a novembre de 1989.
Jakhar va morir a causa de complicacions de pneumònia el 3 de febrer de 2016 a Delhi, Índia, a l'edat de 92 anys.

## Referències

* ↑ Former Lok Sabha speaker Balram Jakhar passes away

## Enllaços externs

* http://www.mpinfo.org/hindi/governor/aboutgov.htm Arxivat 2005-04-04 a Wayback Machine.
* http://www.rajasthantalkies.com/2011/01/iffco-chairman-surinder-jakhar-shot.html Arxivat 2011-07-15 at Archive.is
# Bandera de la Tallada d'Empordà

La bandera oficial de la Tallada d'Empordà (Baix Empordà) té el següent blasonament:
    Bandera apaïsada de proporcions dos d'alt per tres de llarg, groga, amb una creu grega claviculada rectilínia blava, com la de l'escut municipal, centrada al mig del drap; els quatre braços, de la mateixa llargada, com correspon a una creu grega, d'una llargada de 7/9 de l'alt de la bandera.
És la creu que tradicionalment ha representat el municipi, i que actualment figura en l'escut municipal juntament amb les armes del comtat d'Empúries i les reials. Va ser publicada en el DOGC el 31 de gener del 1990.

## Referències

* ↑ «Anunci relatiu a l'aprovació de la bandera municipal de la Tallada d'Empordà (Baix Empordà)». Diari Oficial de la Generalitat de Catalunya, 1249, 31-01-1990, pàg. 401. Arxivat de l'original el 31 d’agost 2021 [Consulta: 9 juny 2019]. Arxivat 31 August 2021$^{[Datemismatch]}$ a Wayback Machine.
# BEF

BEF té els següents significats:
* Història militar: la unitat de l'exèrcit britànic coneguda com a Cos Expedicionari Britànic.
* Numismàtica: el codi ISO internacional per al franc belga.
Viccionari
# Baal Hammon

Baal Hammon o Baal Ammon era el principal déu fenici adorat en la colònia de Cartago, generalment identificat pels grecs com Crono i pels romans com Saturn.(Phoenician: Plantilla:Script/Phoenician baʿal ḥamūn; Punic: bʻl ḥmn), La seva parella de culte era Tanit.
Era un déu atmosfèric considerat responsable de la fertilitat de la vegetació. Tradicionalment es representava com un home barbut amb banyes de carner.

## Etimologia

Baal significa "senyor", no obstant això, el significat de hammon és incert, sent possible el seu origen en Amón "L'ocult", símbol del poder creador i "Pare de tots els vents" en la mitologia egípcia.

## Culte

En el seu nom es feien sacrificis humans, "molk", com a ofrena religiosa. Durant algun temps hi ha hagut controvèrsia referent a això: les restes humanes trobades al tofet de Cartago s'havien atribuït a restes procedents de nens morts per causes naturals o productes d'avortaments humans; no obstant això, l'abundància de restes, l'edat de la mort dels nens, així com la presència de restes animals que se suposa eren sacrificats en substitució d'alguns nens, probablement fills de famílies poderoses, pràcticament descarta la primera idea.

## Referències

* ↑ Krahmalkov, Charles R. Phoenician-Punic Dictionary. Leuven: Peeters, 2000, p. 113. ISBN 90-429-0770-3.
* ↑ Carthage, a history, Serge Lancel, p195
* ↑ Brouillet, Monique Seefried, ed. From Hannibal to Saint Augustine: Ancient Art of North Africa from the Musee du Louvre. Michael C. Carlos Museum, Emory University: Atlanta GA, 1994.
* ↑ Cross, Frank Moore. Canaanite Myth and Hebrew Epic. Harvard University Press, 1973, p. 26-28 [Consulta: 19 gener 2017].
# Baal I

Baal I va ser rei de Tir entre els anys 680 aC i 660 aC aproximadament. Era tributari de l'Imperi Neoassiri, que havia conquerit la resta de Fenícia.
El rei d'Assíria Assarhaddon s'havia enfrontat a dos opositors a Fenícia, per una banda amb els successors d'Etbaal II de Tir i amb el rei de Sidó Abdi-Milkutti, oposició que capitanejava Baal I des de Tir.
L'any 677 aC, Abdi-Milkutti va ser derrotat i deportat a Nínive, on va morir executat. Assarhaddon va arrasar Sidó i va construir al seu lloc una ciutat nova a la que va anomenar Kar-Assarhaddon. Cap a l'any 675 aC o potser el 673 aC, Baal I i els altres dos reis fenicis Milkiasap de Biblos i Mattanbaal d'Arwad juntament amb altres reis de la zona i de Xipre, van haver de proporcionar materials per a embellir el palau del rei a Nínive. L'any 675 aC el rei Baal I va haver de signar un tractat de vassallatge amb Assarhaddon d'Assíria a canvi de mantenir els drets comercials de Tir. Baal I va intentar aliar-se amb Egipte, i el 671 aC Assarhaddon va avançar amb el seu exèrcit contra Tir i la va sotmetre a setge. Baal I es va poder defensar des de l'illa de Tir, escapant de la captivitat, però va perdre totes les seves possessions i es va sotmetre. Va seguir com a rei de Tir durant el regnat d'Assurbanipal, a qui va retre homenatge, juntament amb Milkiasap de Biblos i el nou rei d'Arwad Iankilu. Van haver de proporcionar forces militars i una flota a l'exèrcit assiri, que atacava a Egipte.
L'any 662 aC Assurbanipal va tornar a assetjar Tir. Baal I es va sotmetre novament als assiris i va enviar al seu fill anomenat Yahimilki i a la seva filla i les seves nebodes al rei. Assurbanipal va guardar les noies al seu harem, i magnànimament va tornar a Baal el seu fill.

## Referències

* 1 2 3 4 Elayi, Josette. Histoire de la Phénicie. París: Perrin, 2013, p. 172-173, 341. ISBN 9782262036621.
* 1 2 Krings, Véronique (ed.). La civilisation phénicienne et punique: manuel de recherche. Leiden: Brill, 1995, p. 273-275. ISBN 9789004100688.
* ↑ Sader, Hélène. The history and archaeology of Phoenicia. Atlanta: SBL Press, 2019, p. 132. ISBN 9780884144052.
# Bandera de l'East Riding de Yorkshire

La bandera de l'East Riding de Yorkshire va ser registrada pel Flag Institute el 18 d'abril de 2013 com el disseny guanyador en votació popular a través d'un concurs organitzat pel mateix institut.
La bandera presenta una rosa blanca en el que seria l'estil de l'East Riding (cap per avall de la rosa de Yorkshire habitual) centrada sobre dues franges verticals, la de l'esquerra de color blau i l'altra de color verd. El blau representa les activitats marítimes, mentre el verd representa a les indústries agrícoles del comtat. El blau sempre es col·local al costat del pal per representar la connexió del Riding amb tot el comtat de Yorkshire, mentre el verd es col·loca a la dreta per representar la seva posició geogràfica, a l'est del comtat.
El disseny de la bandera va ser escollit per vot popular, després de l'organització d'un concurs convocat el 7 de gener de 2013 a través de la BBC Radio Humberside per trobar una bandera per representar a l'East Riding. Un jurat en va seleccionar un total de sis dissenys finals d'entre nombroses propostes perquè tothom pogués votar el seu disseny preferit.

## Colors

El Flag Institute definieix els colors segons el model internacional de color Pantone amb els següents codis:
* Blau 300,
* Crema 617,
* Verd 368/370,
* Groc 109/116
* Blanc

## Referències

* 1 2 «Yorkshire – East Riding». The UK’s National Flag Charity. [Consulta: 24 abril 2018].
* ↑ «Yorkshire – East Riding Flag». British County Flags. [Consulta: 24 abril 2018].
* ↑ «East Riding Flag – Winning Design». , 18-04-2014 [Consulta: 25 abril 2018].
# Barcelona a trenc d'alba

Barcelona a trenc d'alba, és un àlbum de còmic detectivesc, amb guió de Juan Antonio de Blas, i dibuixos d'Alfonso Font, editat per Ediciones Glenat, l'abril del 2007. El còmic està ambientat a Barcelona en el context històric dels anys anteriors a la Guerra Civil espanyola, un moment d'enfrontaments entre grups anarquistes i els pistolers de la patronal.

## Argument

Barcelona a trenc d'alba, és un còmic de gènere negra, està ambientat a Barcelona als anys anteriors de la Guerra civil Espanyola i en plena crisi del pistolerisme i poc abans del cop d'estat de Primo de Rivera. A Europa s'ha acabat la primera Guerra mundial, però no queda gaire llunyà un segon enfrontament entre nacions. A la Barcelona d'aquest moment els ideals d'una persona podien comportar que li disparessin un tret al cap només per la seva manera de pensar, també i conviuen personatges històrics com Buenaventura Durruti o Lluís Companys. La història comença amb quatre cadàvers que apareixen al port de Barcelona, per d'altra banda gens estrany en un moment en què els enfrontaments entre grups anarquistes i els pistolers de la patronal son força habituals. Però en aquesta ocasió el periodista Pere Marsé (abans Juan/Joan Camblor, antic company d'armes de Pancho Villa) fara una investigació pel seu compte i el que semblava un altercat de pistolerisme esdevé una intrincada trama criminal i política, en la qual participen els personatges, Antonio Escobar, Buenaventura Durruti o Lluis Companys.

## Fitxa publicació

| Títol | Data de Publicació | Editorial | Format | Mides | Pagines | ISBN 13 |
| Barcelona a trenc d'alba | 19 abr 2007 | EDICIONES GLÉNAT,S.L. | Llibre · Cartoné | 39 x 21 cm | 48 | ISBN: 978-84-8357-130-9 |

## Referències

* 1 2 «Barcelona a trenc d'alba». Rosa Aparicio Bertran, 01-02-2011. Arxivat de l'original el 2019-08-03. [Consulta: 3 abril 2019].
* 1 2 «Barcelona a trenc d'alba». Javier del Campo. Comicat, 01-02-2008. [Consulta: 3 abril 2019].
# Arvicanthis blicki

Arvicanthis blicki és una espècie de mamífer rosegador de la família dels múrids. És endèmic d'Etiòpia, on viu a altituds d'entre 2.500 i 4.050 msnm. El seu hàbitat natural són els herbassars alpins. Està amenaçat per la poca extensió de la seva distribució. L'espècie fou anomenada en honor del metge estatunidenc John Charles Blick.

## Referències

* ↑ Lavréntxenko, L. Arvicanthis blicki. UICN 2016. Llista Vermella d'espècies amenaçades de la UICN, edició 2016, consultada el 22 agost 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 45. ISBN 978-0801893049.
# Banjar

El Banjar és la llengua nativa usada pel poble banjar del sud de Borneo, Indonèsia. Com que molts membres del poble banjar són mercaders viatjants, van portar la seva llengua a tots els indrets que van anar a tot Indonèsia.
El banjar es pot considerar la lingua franca especialment a l'illa de Borneo, atès que es fa servir a tres de les quatre províncies de Borneo: Borneo del Sud, Borneo de l'Est i Borneo Central, amb l'excepció de Borneo de l'Oest, on el malai és més popular.
El banjar es considera un malai local, però no és particularment proper a cap altra llengua malaia. Es divideix en dos grans dialectes; els dialectes de la part alta del riu (Banjar Hulu) i el de la part baixa del riu (Bajar Kuala). Es poden trobar les principals diferències dels dos dialectes en la fonologia i els lèxics, tot i que també es poden notar diferències lleugeres a la sintaxi. El banjar hulu sols té tres vocals, específicament /i/, /u/, i /a/. Quan una paraula conté alguna vocal diferent a aquestes tres vocals, la vocal forastera es reemplaçarà amb una d'aquestes vocals basant-se en la proximitat d'altura i altres qualitats de les vocals.
Per exemple, un parlant de banjar que intenti pronunciar la paraula catalana «logo» pronunciarà la paraula en indonesi per dir innocent, «lugu». La paraula d'indonesi «orang» per dir «humà» es pronunciarà «urang». La paraula «kemana» (on) es pronunciarà i escriurà molt sovint «kamana». Altres característiques distintives del dialecte banjar hulu és que les paraules que comencen amb una vocal molt probablement es pronuncien amb un so /h/ al davant de les paraules. L'addició del so /h/ també es pot notar a l'escriptura.
El banjar kuala té cinc vocals, /a, i, u, e, o/.
A un dialecte menor, el bukit, se li assigna un codi ISO separat.

## Referències

* 1 2 «Banjar» (en anglès). Etnologue. Languages of the world. [Consulta: febrer 2015].
* ↑ Philippine Census, 2000. Taula 11. Household Population by Ethnicity, Sex and Region: 2000
* ↑ «Austronesian Basic Vocabulary Database». Arxivat de l'original el 2006-09-27. [Consulta: 26 febrer 2015].
# Babúrino (Kirjatx)

* Per a altres significats, vegeu «Babúrino».
Babúrino (en rus: Бабурино) és un poble de l'óblast de Vladímir, a Rússia, segons el cens del 2010 tenia 23 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Babīte

El municipi de Babīte (en letó: Babites novads) és un dels 110 municipis de la República de Letònia, que es troba localitzat al centre del país bàltic, i que té com a capital la localitat de Pinki. El municipi va ser creat l'any 2009 després de la reorganització territorial.

## Ciutats i zones rurals

* Babites pagasts (zona rural)
* Salas pagasts (zona rural)

## Població i territori

La seva població està composta per un total de 8865 persones (2009). La superfície del municipi té uns 241,7 kilòmetres quadrats, i la densitat poblacional és de 36,68 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 4 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 4 gener 2015].
# Bearspaw

Bearspaw és una banda índia de la Primera Nació Nakoda d'Alberta. Es va formar el 1877 i el seu nom prové de la traducció a l'anglès del seu etnònim, Ozîja Thiha (potes d'ossos). En 2011 tenia 1.650 membres i la seu de la banda era a Morley (Alberta).
El novembre de 2010 va sorgir una controvèrsia quan el cap de la banda, David Bearspaw, va cancel·lar les properes eleccions i va allargar el seu mandat dos anys més, el que va provocar un bloqueig de protesta de la reserva índia Eden Valley 216 pels altres membres de la banda. Un jutge va ordenar que les eleccions seguissin endavant, i el titular va ser derrotat per Darcy Dixon.

## Referències

* ↑ http://www.cbc.ca/news/canada/calgary/bearspaw-first-nation-elects-new-leadership-1.1044531
# Barranc de les Comes (Pinós)

* Aquest article tracta sobre el torrent del municipi de Pinós. Vegeu-ne altres significats a «Barranc de les Comes».
El Barranc de les Comes és un torrent afluent per la dreta de la Riera de Mantellí el curs del qual transcorre íntegrament pel terme municipal de Pinós al Solsonès. Neix al suf de l'Hostal del Vent i fa tot el seu curs seguint la direcció predominant cap al sud.

## Xarxa hidrogràfica

La seva xarxa, que també transcorre íntegrament pel terme de Pinós, està constituïda per tres cursos fluvials que sumen una longitud total de 1.563 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Bat de criquet

Un bat de criquet és un bloc de fusta generalment plana a la cara del cop i amb una cresta al revers (part posterior), que concentra la fusta en el centre, on en general pica la pilota. El bat es fa tradicionalment de fusta de salze blanc caerulea (Salix alba var. caerulea), tractada amb oli de llinosa que té una funció protectora. S'utilitza aquesta varietat de salze doncs és molt dura i resistent als cops, no s'abonyega ni s'estella amb l'impacte d'una pilota de cricket a alta velcitat, a més de ser lleuger de pes. La cara del pal es pot cobrir amb una pel·lícula protectora.
El batador agafa el bat per un mànec llarg i cilíndric similar a la d'una raqueta de tennis, que per mitjà d'un enllaç està connectat a la fulla. El mànec està cobert generalment amb goma. Els bats incorporen un disseny de ressort de fusta on s'uneix el mànec amb la fulla. El disseny actual d'un mànec de canya empalmat en un full de salze és de 1880 de Charles Richardson, un alumne de Marc Isambard Brunel i l'enginyer en cap del primer Túnel de Severn.
Les vores del full més properes al mànec són coneguts com l'espatlla del mànec, i la part inferior del full que es coneix com el dit del peu del bat.
La sisena de lleis de Cricket diu que la longitud del bat no pot ser més de 38 polzades (965 mm) i l'amplada no més de 4,25 polzades (108 mm). Els bats pesen entre 1,1 i 1,4 kg, encara que no existeix un estàndard. L'apèndix I de les lleis del Cricket estableix especificacions més precises. Els bats moderns són generalment fets a mà a l'Índia o Pakistan a causa del molt baix cost de mà d'obra. No obstant això, alguns especialistes a Anglaterra, Austràlia i Nova Zelanda encara fabriquen bats, principalment amb l'ús d'un torn CNC.

## Referències

* ↑ «Severn Tunnel (1)». A: Track Topics, A GWR Book of Railway Engineering. Great Western Railway, 1935 (repr. 1971), p.179.
* ↑ Jones, Stephen K. Brunel in South Wales. III: Links with Leviathans. Stroud: The History Press, 2009, p.56. ISBN 9780752449128.
* ↑ Website by the OTHER media. «Laws of Cricket Appendix E - The bat». Lords.org. Arxivat de l'original el 2012-11-24. [Consulta: 15 novembre 2009].
# Becard castany

El becard castany (Pachyramphus castaneus) és una espècie d'ocell tipus de la família dels titírids (Tityridae). Es troba a l'Amèrica del Sud. El seu estat de conservació es considera de risc mínim.

## Hàbitat

L'hàbitat natural són els plans de les selves subtropicals o tropicals.

## Distribució

Aquesta espècie es troba en la Selva amazònica del Brasil, Colòmbia, el Perú, l'Equador, i Bolívia a més d'algunes regions de Veneçuela; i finalment en regions al sud-est de Sud-amèrica incloent Brasil, el Paraguai, i al nord-est de l'Argentina.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «becard castany». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 454. ISBN 978-84-16728-37-4.
* 1 2 3 BirdLife International. «Chestnut-crowned Becard. Pachyramphus castaneus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Becard canyella

El becard canyella (Pachyramphus cinnamomeus) és un ocell de la família dels titírids (Tityridae). Es troba a l'Amèrica Central i el nord-oest d'Amèrica del Sud: des del sud de Mèxic fins a Equador. Els seus hàbitats són els manglars, boscos tropicals i subtropicals de frondoses humits de les terres baixes i de l'estatge montà, bé com els cursos d'aigua, les plantacions i els boscos molt degradats. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «becard canyella». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 454. ISBN 978-84-16728-37-4.
* ↑ BirdLife International. «Cinnamon Becard. Pachyramphus cinnamomeus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 29 agost 2022].